Per Arne Bjørkum

Per Arne Bjørkum (født 30. april 1952) er en norsk forsker i Statoil. Han har skrevet boka Annerledestenkerne (1998), hvor han argumenterer for at framskritt innen vitenskapene kommer fra de som våger å tenke radikalt annerledes.

Bjørkum tok doktorgrad ved Universitetet i Oslo, Det matematisk-naturvitenskapelige fakultet i 1992. Han er utdannet cand.real. innenfor petroleumsgeologi ved Universitetet i Bergen. Bjørkum har vært tilsatt ved Statoil fra 1990. Først som seksjonsleder, senere som teknisk rådgiver, overgeolog, sjefsforsker for leting og nå som spesialist. Før tiden ved Statoil har han erfaring som seniorforsker, avdelingsleder og fagleder ved Rogalandsforskning og som seniorgeolog ved Esso Norge.

Han var dekan ved Det teknisk-naturvitenskapelige fakultet ved Universitetet i Stavanger fra 2007 til 2011. Bjørkum har vært tilsatt som professor II i reservoargeologi ved HIS/UiS fra 1993 og som professor II ved UiB, Institutt for geovitenskap fra 2001.

Han er sønn av yrkesskolerektor og ordfører Alf Bjørkum, Ørland.

Bibliografi 
 Annerledestenkerne og Kunnskapsveksten – en reise i vitenskapens historie (1998). Tano Aschehoug, 331 sider.
 Annerledestenkerne. En reise i vitenskapens historie (2003). 2. gjennomreviderte utgave. Universitetsforlaget, 399 sider.
 Om betingelser for å bryte barrierer

Referanser

Eksterne lenker 

 Martin Ystenes' anmeldelse av Annerledestenkerne på forskning.no

Ansatte ved Universitetet i Stavanger
Norske geologiprofessorer
Norske vitenskapshistorikere
Medlemmer av Norges Tekniske Vitenskapsakademi
Professorer ved Universitetet i Bergen